เงินบาทปิด 32.26/28
ธนาคารกรุงศรีอยุธยา รายงาน เงินบาทปิด 32.26/28 อ่อนค่าเล็กน้อย คาดกรอบสัปดาห์หน้า 32.18-32.35
30 ก.ค. 2553

ธนาคารกรุงศรีอยุธยา รายงาน เงินบาทปิด 32.26/28 อ่อนค่าเล็กน้อย คาดกรอบสัปดาห์หน้า 32.18-32.35
นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้อยู่ที่ระดับ 32.26/28 บาท/ดอลลาร์ อ่อนค่าลงเล็กน้อยจากช่วงเช้าที่เปิดตลาดที่ระดับ 32.25/27 บาท/ดอลลาร์ 
"เงินบาทวันนี้อ่อนค่าเล็กน้อยจากช่วงเช้า ระหว่างวันลงไปอ่อนค่าสุดที่ระดับ 32.30 บาท/ดอลลาร์ ก่อนจะกลับมาปิดที่ 32.26/28 บาท วันนี้มี Flow จาก importer ซื้อดอลลาร์ค่อนข้างมาก" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 86.32/35 เยน/ดอลลาร์ ส่วนเงินยูโรอยู่ที่ระดับ 1.2995/2998 ดอลลาร์/ยูโร
แนวโน้มระยะยาวเงินบาทยังน่าจะปรับตัวแข็งค่าขึ้นได้ แต่ทั้งนี้ต้องขึ้นอยู่กับปริมาณเงินไหลเข้า-ออกด้วย ซึ่งในช่วง 1-2 วันนี้ที่ผ่านมาถือว่ามี flow ค่อนข้างมาก
นักบริหารเงิน คาดว่า ในสัปดาห์หน้าเงินบาทจะเคลื่อนไหวอยู่ในกรอบ 32.18-32.35 บาท/ดอลลาร์